wickkiey/tamil-wikipedia-chunked huggingface dataset:
# ஜியோட்டோ

**ஜியோட்டோ** (*Giotto*) என்பது ஐரோப்பிய விண்வெளி நிறுவனத்தால் ஹாலே என்ற வால் நட்சத்திரத்தை ஆய்வு செய்ய அனுப்பப்பட்ட ஒரு செயற்கைக்கோள் ஆகும். இந்தச் செயற்கைக்கோள் 1985ஆம் ஆண்டு விண்ணில் செலுத்தப்பட்டது. ஒரு வால் நட்சத்திரத்தை ஆராய அனுப்பப்பட்ட முதல் செயற்கைக்கோள் இதுவாகும். இந்தச் செயற்கைக்கோள் அந்த நட்சத்திரத்திலிருந்து 596 கிலாேமீட்டா் தாெலைவு வரை நெருங்கிச் சென்று ஆய்வு நடத்தியது. இது வரை எந்தச் செயற்கைக்கோளும் இந்த அளவுக்கு நெருக்கமாக எந்த நட்சத்திரத்தையும் ஆய்வு செய்ததில்லை.
# உறைகுளிர் புறத்துறிஞ்சல்

**உறைகுளிர் புறத்துறிஞ்சல்** (*Cryo-adsorption*) நீரகத்தைத் தேக்கும் ஒரு வழிமுறையாகும். இம்முறையில் வளிம நீரகம்(ஐதரசன்) உறை வெப்பநிலைகளில் (150—60&nbsp;கெ) செயலாக்கக் கரிமம் எனும் புரைமிகு பொருளால் உறிஞ்சப்படுகிறது. கிடைக்கும் தேக்க அடர்த்தி, நீர்ம நீரக (LH<sub>2</sub>) தேக்க அமைப்புகளுக்கும் அமுக்கிய நீரக (CGH<sub>2</sub>) தேக்க அமைப்புகளுக்கும் இடையில் அமைகிறது.
# தோட்டக்கலை தாவரவியல்

**தோட்டக்கலை தாவரவியல்** (Horticultural botany) என்பது தாவரவியல் வல்லுநர்களால் தற்போது பயிரிடப்படும் அலங்காரச் செடிகள் பற்றிய தாவரவியல் ஆய்வு ஆகும்
# தோட்டக்கலை தாவரவியல்

## தோட்டக்கலை தாவரவியல் வல்லுநர்கள்

தாவரவியல் பூங்காக்கள், நாற்றுமேடைகள், பல்கலைக்கழகத் துறைகள், அரசாங்க முகமை நிலையங்கள் ஆகியவற்றில் தாவரவியல் வல்லுநர்கள் பணியாற்றுகின்றனர். அவரவர் பணிகள் அவரவர் நோக்கத்திற்கு ஏற்றவாறு மாறுபடும்.
# தோட்டக்கலை தாவரவியல்

## பணிகள்

- சாகுபடிக்குத் தேவையான புதிய தாவரங்களைத் தேடுதல்,
- சாகுபடித் தாவரங்களின் வகைப்பாடு மற்றும் தாவரவியல் பெயர்ச்சொல் தொடர்பான விசயங்களை பொது மக்கள் அறிய உதவுதல்
- இந்த விசயங்களில் மீது ஆராய்ச்சி நடத்தி;
- தோட்டக்கலை மலர்களின் பயிரிடப்பட்ட தாவரங்கள் மற்றும் குறிப்பிட்ட பிரதேசங்கள் வரலாற்றை விவரிப்பது.
- புதிய தாவர அறிமுகங்களைப் பதிவு செய்தல்,
- பயிரிடப்பட்ட தாவரங்களின் தரவுத்தளத்தைப் பராமரித்தல்,
- பயிரிடப்படும் தாவரங்களுக்கான அனைத்துலக பெயரிடல் முறைமைக் குறியீடு பெற்றுத்தருதல்,
# பிரிட்டன் பாசியியல் சங்கம்

**பிரிட்டன் பாசியியல் சங்கம்** (British Bryological Society) என்பது பிரையோ பைட்டுகள் பற்றிய ஆய்வுகளை ஊக்குவிக்கும் ஒரு கல்விசார் அமைப்பாகும். இதுபிரயோபைற்று -மாஸ் மற்றும் ஈரலுருத் தாவரம் பற்றிய ஆய்வுகளை ஊக்குவிக்கின்றது. இது ஜர்னல் ஆஃப் ப்ரோயாலஜி என்ற வெளியீட்டை வெளியிடுகிறது.
# குடுமியான்மலை வேளாண்மை கல்லூரி மற்றும் ஆராய்ச்சி நிலையம்

**வேளாண்மை கல்லூரி மற்றும் ஆராய்ச்சி நிலையம், குடுமியான்மலை (AC&RI),**என்பது தமிழக அரசால் 2014 ம் ஆண்டு ஆகத்து 25 ம் தேதி புதுக்கோட்டை மாவட்டத்தில் உள்ள குடுமியான்மலையில் நிறுவப்பட்ட ஒரு வேளாண் கல்லூரி ஆகும். இது தற்பொழுது கோயம்புத்தூரில் உள்ள தமிழ்நாடு வேளாண்மை பல்கலைக்கழகத்தின் கீழ் இயங்கிவருகிறது.
# பெரியாளூர்

**பெரியாளூர்** (*Periyalur*) என்பது இந்தியாவின் தமிழ்நாடு மாநிலத்தில் உள்ள புதுக்கோட்டை மாவட்டம், அறந்தாங்கி வருவாய் மாவட்டத்தைச் சேர்ந்த ஒரு பெரியாளூர் ஊராட்சிக்குட்பட்டதொரு சிற்றூராகும். இது அறந்தாங்கி தலைமை இடத்திலிருந்து 15 கி.மீ தொலைவில் பட்டுக்கோட்டை செல்லும் சாலையில் அமைந்துள்ளது
# பெரியாளூர்

## புள்ளிவிபரங்கள்

2001 ஆம் ஆண்டு மக்கள்தொகைக் கணக்கெடுப்பின்படி பெரியாளூரின் மொத்த மக்கள்தொகை 1937. அதில் ஆண்கள் 1011 பெண்கள் 926 என கணக்கிடப்பட்டுள்ளது. மொத்த மக்கள்தொகையில் 1283 பேர் எழுத்தறிவு உள்ளவர்களாக கணக்கிடப்பட்டுள்ளனர்.
# பெரியாளூர்

## கல்வி

அறந்தாங்கி தாலுகாவில், பெரியாளூர், கல்வியில் வளர்ந்த கிராமமாகும். கிராமத்தில் 90% மக்கள் கல்வியறிவு பெற்றுள்ளனர். 30% பெரியாளூர் மாணவர்கள் பொறியியல் படிப்பு படிக்கின்றனர். இங்கு 10 ஆம் வகுப்பு வரை உள்ள அரசு உயர்நிலைப் பள்ளி உள்ளது.
# பெரியாளூர்

## கோவில்கள்

ஸ்ரீ காளியம்மன் கோவில், ஸ்ரீ முத்துமாரியம்மன் கோவில், ஸ்ரீ விநாயகர் கோவில், ஸ்ரீ முத்துலிங்க அய்யனார் சுவாமி கோவில், ஸ்ரீ கரும்பர் சுவாமி கோவில், ஸ்ரீ வீரபத்திரர் சுவாமி கோவில், ஸ்ரீ அய்யனார் சுவாமி கோவில் மற்றும் ஸ்ரீ குலவதி அம்மன் கோவில் முதலிய கோவில்கள் இங்குள்ளன. ஒவ்வொரு வருடமும், சித்திரை மாதத்தில் தேரோட்டம் நடைபெறுகிறது.
# பெரியாளூர்

## போக்குவரத்து

பேருந்து வசதிகள் உள்ளன. அறந்தாங்கியில் இருந்து கீரமங்கலம் வழியாக பட்டுக்கோட்டை செல்லும் வழித்தடத்தில் பெரியாளூர் உள்ளது.
# செரியலூர்

**செரியலூர்** (*Seriyaloor*) என்பது இந்தியாவில் தமிழ்நாட்டின் புதுக்கோட்டை மாவட்டத்தில் ஆலங்குடி வட்டத்தைச் சேர்ந்த ஒரு கிராமம் ஆகும். செரியலூர் ஆலங்குடியிலிருந்து 20 கி.மீ. தொலைவில் அமைந்துள்ளது. இதில் செரியலூர் இனாம், செரியலூர் செமீன்என இரண்டு ஊராட்சிகள் உள்ளன. இது விவசாயம் சார்ந்து வாழும் பகுதியாகும். இவ்வூரின் வணிகமயமாகத் திகழ்வது அருகில் உள்ள கீரமங்கலம் பேரூராட்சி ஆகும். இந்த ஊரில் மிகப்பெரிய மாரியம்மன் கோவில் ஒன்று அமைந்துள்ளது.
# இரட்டை விண்மீன்குழு

**இரட்டை விண்மீன்குழு** (*Gemini constellation*) என்பது ஓரையாகும் விண்மீன்குழுக்களில் ஒன்றாகும். இது வட அரைவிண்கோளத்தில் அமைந்துள்ளது. இது தால்மி விவரித்த 48 விண்மீன்குழுக்களின் ஒன்று; இது இனறு விவரிக்கப்படும் 88 விண்மீன்குழுக்களில் ஒன்றாகும். இது இலத்தீன மொழியில் இரட்டையர் எனவும் கிரேக்க தொன்மவியலில் சாசுட்டர், போலக்சு ஆகிய இரட்டையரைக் குறிக்கிறது. இதன் தொன்மை வானியல் குறியீடு (♊︎) ஆகும்.
# இரட்டை விண்மீன்குழு

## தகவல் வாயில்கள்

-
- .
- Princeton: Princeton University Press. .
# ராசேந்திரபுரம்

**இராசேந்திரபுரம்** என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் உள்ள அறந்தாங்கி ஒன்றியத்தைச் சேர்ந்த கிராமம் ஆகும். இது அறந்தாங்கி வருவாய் மாவட்டத்தில் இருந்து 6 கி.மீ. தொலைவில் அமைந்துள்ளது. இவ்வூரில் இசுலாம் இன மக்கள் அதிகம் வசிக்கின்றனர். இங்கு நைனாமுகம்மது மகளிா் கலை அறிவியல் கல்லூரி, எம்.எஸ். பல்தொழில்நுட்பக் கல்லூரி ஆகியவை உள்ளன.
# ராசேந்திரபுரம்

## இராசேந்திரபுரம் ஊராட்சியின் ஊர்கள்

1. எருக்கலக்கோட்டை
1. இராஜேந்திரபுரம்
1. காக்காக்காடு
1. புதுக்குடியிருப்பு
1. குருந்திரக்கோட்டை
# ராசேந்திரபுரம்

## புள்ளிவிபரம்

2001 ஆம் ஆண்டு மக்கள்தொகைக் கணக்கெடுப்பின்படி இவ்வூரின் மொத்த மக்கள்தொகை 3528 பேர் ஆகும். அதில் ஆண்கள் 1768 பேர், பெண்கள் 1760 பேர். மொத்த மக்கள்தொகையில் எழுத்தறிவு பெற்றவர்கள் 2107 பேர்.
# ஆசீர்வாதம் ஆச்சாரி

**ஆசீர்வாதம் ஆச்சாரி**, தமிழ்நாட்டின் திருச்சிராப்பள்ளி மாவட்டத்தைச் சேர்ந்தவர். இவரது தந்தை பெயர் ராஜலிங்கம் மனா ஜோசப்.
# ஆசீர்வாதம் ஆச்சாரி

## அரசுப் பணிகளில்

1992 மார்ச் மாதம் இந்திய இரயில்வே துறையில் சுருக்கெழுத்தாராகப் (Steno Typist) பணியில் சேர்ந்தவர். 2004ல் ஒன்றிய அரசுப்பணியாளர் தேர்வாணையத் தேர்வில் தேர்ச்சி பெற்று, இந்திய இரயில்வே துறையில், பிரிவு அதிகாரியாகச் (Section Officer) சேர்ந்தார். 1999ல் இந்திய அரசின் ஊரக வளர்ச்சித் துறை அமைச்சரின் கூடுதல் தனிச் செயலாளராக சேர்ந்து, பிறகு அக்டோபர் 2000ல் சுகாதாரத் துறை அமைச்சரின் கூடுதல் தனிச் செயலாளராக மாற்றப்பட்டு, 2004 டிசம்பர் வரை பணிபுரிந்துள்ளார்.  
2004 பொதுத் தேர்தல் முடிந்தவுடன், ஆ. ராசா, சுற்றுப்புறச் சூழல் துறை கேபினெட் அமைச்சராகப் பொறுப்பேற்ற பின்னர், 1 சனவரி 2006 முதல் ஆ.ராசாவின் கூடுதல் தனிச் செயலாளராக நியமிக்கப்பட்டார். 2007 மே, 2007ல் ஆ.ராசா தொலைத் தொடர்புத் துறை அமைச்சராகப் பொறுப்பேற்றப் போது, ஆசிர்வாதம் ஆச்சாரி, ஆ.ராசாவின் விருப்பப்படி, சுற்றுச் சூழல் துறையில் இருந்து தொலைத் தொடர்புத் துறைக்கு மாற்றம் செய்யப்பட்டு, ஆ.ராசாவின் கூடுதல் தனிச் செயலாளராக நியமிக்கப்பட்டார்.  
29 அக்டோபர் 2008ல் ஆசிர்வாதம் ஆச்சாரி மீண்டும் இந்திய இரயில்வே துறைப் பணியில் சேர்ந்தார்.  
இரண்டாம் தலைமுறை அலைக்கற்றை முறைகேடு வழக்கில், ஆசிர்வாதம் ஆச்சாரியின் வாக்குமூலம், சிபிஐ நேரடி சாட்சியமாக எடுத்துக் கொண்டுள்ளது.
# ஆசீர்வாதம் ஆச்சாரி

## அரசியல்

இந்திய இரயில்வே பணியிலிருந்து விலகிய ஆசிர்வாதம் ஆச்சாரி, 2016ல் சுப்பிரமணியன் சுவாமி முன்னிலையில் பாரதிய ஜனதா கட்சியில் இணைந்தார்.
பின்னர் ஆசிர்வாதம் ஆச்சாரி பாரதிய ஜனதா கட்சியின் தேசிய செயற்குழு உறுப்பினராக செயல்படுகிறார்.  
மேலும் இந்திய இரயில்வேயில் மேம்பாட்டுக்குழு உறுப்பினராக உள்ள ஆசீர்வாதம் ஆச்சாரியின் முயற்சியால், தென்னக இரயில்வே வழங்கும் பயணச்சீட்டுகளில் தமிழ் மொழியும் இடம் பெறுமாறு நடவடிக்கை எடுத்துள்ளார்.
# பூவற்றக்குடி

**பூவற்றக்குடி** என்பது இந்தியாவில் உள்ள தமிழ்நாடு மாநிலத்தின் புதுக்கோட்டை மாவட்டம் அறந்தாங்கி ஒன்றியத்தில் உள்ள பூவற்றக்குடி ஊராட்சிக்குட்பட்ட ஒரு சிற்றூராகும்.
# பூவற்றக்குடி

## மக்கள் தொகை

2001 ம் ஆண்டு மக்கள்தொகைக் கணக்கெடுப்பின்படி இவ்வூரின் மொத்த மக்கள்தொகை 2802 ஆகும். அதில் ஆண்கள் 1425 பெண்கள் 1377 என கணக்கெடுக்கப்பட்டுள்ளது. மொத்த மக்கள்தொகையில் எழுத்தறிவு பெற்றவர்கள் எண்ணிக்கை 1970 ஆகும்.
# இரங்கூன் மல்லி

**இரங்கூன் மல்லி** (*Combretum indicum*) என்பது என்பது வெப்பமண்டல ஆசியாவை பூர்வீகமாகக் கொண்ட சிவப்பு நிறப் பூக்களைக் கொண்ட ஒரு கொடியாகும். இருவித்திலைத் தாவரமான இது மலாய் நாட்டை சேர்ந்தது. இச்செடி, சுவர், தூண், கம்பம், தட்டி, செய்ற்கை வளைவு முதலியவற்றின் மீது பெரிய அளவில் கொடிபோல் படர்ந்து வளரக்கூடியது. தோட்டங்களிலும், சோலைகளிலும் விரும்பி வளர்க்கப்படுகிறது. இரங்கூன் மல்லி, கடல் மட்ட இடங்களில், பூங்காக்களில் மிகுந்து காணப்படுகிறது.
# இரங்கூன் மல்லி

## இயல்புகள்

இரங்கூன் மல்லி கொடியானது சுமார் 2.5 மீட்டர் முதல் 8 மீட்டர் வரை உயரம் வரை வளரக்கூடியது. இலைகள் நீள்வட்ட வடிவில் கூர்மையான முனை மற்றும் வட்டமான அடிப்பகுதியுடன் இருக்கும். இவை 7 முதல் 15 சென்டிமீட்டர் வரை வளரும். மேலும், இலையின் அமைவு எதிர்மாறாக இருக்கும். மலர்கள் மணமுடையன, குழல் வடிவின இவற்றின் நிறம் வெள்ளை நிறத்திலிருந்து இளஞ்சிவப்பு வரை மாறுபடும். இதனுடைய கனி 30 முதல் 35 வரைமிமீ நீளத்துடன் நீள்வட்ட வடிவமானது. பழம் முதிர்ச்சியடையும் போது வாதுமை போன்ற சுவை கொண்டது.  
இச்செடியின் மலர்கள் ஓரளவு பெரியதாகவும், வெள்ளை, ஆரஞ்சு,சிவப்பு ஆகிய வண்ணங்களில் காணப்படும். இது நிறம் மாறும் தன்மை கொண்டது. நீண்ட அல்லது முட்டை வடிவில் இலைகள் காணப்படும். இலை நரம்புகள் வலை அமைப்பு உடையது. மலர்கள் இருபாலானவை. புல்லிவட்ட இதழ்கள் 5 ஒன்று சேர்ந்து சூலப்பைக்கு மேல் குழாய் போன்று அமைந்துள்ளது. அல்லி வட்டம் 5 தனி இதழ்களால் ஆனது. 5 குட்டையான மகரந்தங்கள் உள்ளது.  
இரங்கூன் மல்லி கொடியானது பிலிப்பீன்சு, இந்தியா, பாக்கித்தான் மற்றும் மலேசியாவின் முட்காடுகளில் அல்லது இரண்டாம் நிலை காடுகளில் காணப்படுகிறது. இது வங்காளதேசம், மியான்மர், வியட்நாம் மற்றும் தாய்லாந்து போன்ற வெப்பமண்டல பகுதிகளில் பயிரிடப்பட்டு இயற்கையாக்கப்பட்டது.
# இரங்கூன் மல்லி

## இயல்புகள்

### பயன்கள்

விதைகள் குடற்புழுக்கொல்லியாக பயன்படுகிறது. இலைச்சாறு வயிறு வீக்கத்தை கட்டுப்படுத்தக்கூடியது. வறுக்கப்பட்ட விதைகள் வைற்றுப்போக்கிற்கும், காய்ச்சலுக்கும், மருந்தாக பயப்படுகிறது. விதைகளை தேய்த்து தேனுடன் கலந்து குழந்தைகளுக்கு கொடுத்தால் உருளைப்புழு கோளாறு, ஊசிப்புழு நோய்த் தொற்று ஆகியவை நீங்கும்.
# சான்ஜோவாகின் குறைபாடு

**சான் ஜோவாகின் குறைபாடு** (San Joaquin Fault) என்பது கலிபோர்னியாவின் மத்திய பள்ளத்தாக்கின் நிலப்பகுதியில் காணப்படும் புவியியல் அமைப்பு ஆகும். சான் ஜோவாகின் கிழக்குப் பகுதியில் வண்டல் மண் ஓட்டம் இருப்பதாக அறியப்படுகிறது. இந்த மண் ஓட்டமுறையானது தொடக்க கால ஹோலோசீன் அல்லது பிந்தைய பிலிசுடோசின் காலத்தில் படிவுருவாக்கம் ஆகியிருக்கக்கூடும்.
# சாருபாலா தொண்டைமான்

**ராணி சாருபாலா ராஜம்மணி ஆயி சாஹிப்** (*Rani Sarubala Rajammani Ayi Sahib*) என்கிற பெயரால் அறியப்படும் **மேயர் சாருபாலா தொண்டைமான்** ஒரு இந்திய அரசியல்வாதியும், புதுக்கோட்டை அரச குடும்ப உறுப்பினரும் ஆவார். அமமுகவின் அமைப்புச் செயலாளராக உள்ளார். திருச்சிராப்பள்ளி மாநகராட்சியின் நகரத்தந்தையாக இரண்டு முறை (2001 மற்றும் 2005) தேர்ந்தெடுக்கப்பட்ட இவர் to 2009. , திருச்சி அலகு தமிழ் மாநில காங்கிரசு தலைவராக சிறிது காலம் இருந்தார். அவர் தமிழ் மாநில காங்கிரசிலிருந்து விலகி, 15 செப்டம்பர் 2016 அன்று அதிமுகவில் ஜெ. ஜெயலலிதா முன்னிலையில் இணைந்தார். ஜெயலலிதா மறைவிற்கு பிறகு கட்சி இரண்டாக பிளவுபட்ட பிறகு அம்மா மக்கள் முன்னேற்றக் கழகத்தின் கழக அமைப்பு செயலாளர் மற்றும் திருச்சி, பெரம்பலூர் நாடாளுமன்ற தொகுதி பொறுப்பாளராக பணியாற்றினார்.  
இவர் திருச்சி மாநகராட்சிக்கு 2001 மற்றும் 2005 ஆகிய ஆண்டுகளில் இரண்டு முறை நகரத் தந்தையாகத் தேர்ந்தெடுக்கப்பட்டவர். தொடக்க காலத்தில் இந்திய தேசிய காங்கிரசு கட்சியில் இருந்த இவர், இடையில் திருச்சி மாவட்ட தமிழ் மாநில காங்கிரசு கட்சியின் தலைவராகவும் பதவி வகித்தார். 2016 ஆம் ஆண்டு செப்டம்பர் 15 முதல் தமிழ் மாநில காங்கிரஸ் கட்சியில் இருந்து விலகி அ.இ.அதிமுக கட்சியில் ஜெ. ஜெயலலிதா முன்னிலையில் இணைந்தார்.
# சாருபாலா தொண்டைமான்

## சொந்த வாழ்க்கை

சாருபாலா 1958 ஆம் ஆண்டு அக்டோபர் 7 ஆம் தேதி பிறந்தார். இவர் தத்துவயியலில் முதுகலைப்பட்டம் பெற்றவர். புதுக்கோட்டை அரச குடும்ப விளையாட்டுச் சங்கத்தின் தலைவரும், தமிழ்நாடு துப்பாக்கி சுடுதல் சங்கத்தின் துணைத் தலைவருமான புதுக்கோட்டை அரச இல்லத்தின் தற்போதைய தலைவருமான இரா. ராஜகோபால தொண்டைமானை மணந்தார். இவர்களுக்கு ரா. பிருத்விராஜ் தொண்டைமான் என்ற மகனும், ரா. ராதா நிரஞ்சனி என்ற மகளும் உள்ளனர்.
# சாருபாலா தொண்டைமான்

## அரசியல்

2009 மற்றும் 2014 மக்களவைத் தேர்தல்களின் போது, திருச்சிராப்பள்ளி மக்களவைத் தொகுதியில் போட்டியிட்டு அண்ணா திராவிட முன்னேற்றக் கழகத்தின் ப. குமாரிடம் முறையே 4,335 வாக்குகள் மற்றும் 1,00,300 வாக்குகள் வித்தியாசத்தில் தோல்வியடைந்தார். பின்னர் 2019 நாடாளுமன்றத் தேர்தலில் திருச்சிராப்பள்ளி தொகுதியில் அமமுக வேட்பாளராகப் போட்டியிட்டு தோல்வியடைந்தார்.
# அரிசி மாவு

**அரிசி மாவு (Rice flour** (also **rice powder**) என்பது அரிசியில் இருந்து செய்யப்படும் மாவு ஆகும்.
# அரிசி மாவு

## தயாரிப்பு

அரிசி மாவு வெள்ளை அரிசி அல்லது பழுப்பு அரிசியில் இருந்து தயாரிக்கப்படுகிறது. மாவு செய்ய, நெல்லிலிருந்து உமி நீக்கப்படு பெறப்பட்ட, அரிசியில் இருந்து அரிசி மாவு தயாரிக்கப்படுகிறது. தமிழ்நாட்டில் பாரம்பரியமாக பசையாக அரைக்கப்படும் அரிசியானது கைகளால் உரலில் அல்லது இயந்திர உரலில் அரைக்கப்படுகிறது. தூள் அரிசி மாவானது ஊறவைக்கப்பட்ட அரிசியை அதில் படிந்துள்ள ஈரத்தைப் போக்கி உரலில் உலக்கைக் கொண்டு இடித்து செய்யப்படுகிறது, அல்லது அதற்கென பிரத்தியேகமாக உள்ள அரவை இயந்திரத்தில் பணம் செலுத்தி அரைத்துக்கொண்டு வருகின்றனர்.
# அரிசி மாவு

## வகைகள்

சப்பானில் அரிசிமாவை கோமிகோ( (<span lang="ja">米粉</span>)
என்று அழைக்கப்படுகிறது இது இரண்டு வகைகளில் பசையாகவும், தூளாகவும் கிடைக்கிறது.
# அரிசி மாவு

## பயன்கள்

பசையாக அரைக்கப்படும் அரிசி மாவு இட்டலி, தோசை போன்ற உணவுப் பெருட்களுக்கு மூலப் பொருளாக உள்ளது. பசைத்தன்மையற்ற தூளாக உள்ள அரிசி மாவானது கொழுக்கட்டை, அக்கி ரொட்டி மாவிளக்கு போன்றவற்றைச் செய்ய பயன்படுத்தப்படுகிறது. சிலர் அரிசி மாவைக்கொண்டு மாக் கோலம் இடுவர் இந்த மாக்கோலத்தில் உள்ள அரிசி மாவு எறும்பு உள்ளிட்ட பூச்சிகளுக்கு உணவாகட்டும் என்ற எண்ணத்தில் மாக்கோலம் இடப்படுகிறது.
# மங்காவிளை

**மங்காவிளை** (*Mangavilai*) இந்தியாவின் தமிழ்நாடு மாநிலம் கன்னியாகுமரி மாவட்டத்திலுள்ள ஒரு சிறிய சிற்றூராகும். தர்மபுரம் பஞ்சாயத்திற்கு உட்பட்ட மங்காவிளை நாகர்கோவிலிலிருந்து 9 கி.மீ தொலைவில் அமைந்திருக்கிறது. மங்காவிளை என்பதற்கு "அழியாத புகழ்" என்பது பொருளாகும். இங்கு சுமார் 1000 மக்கள் வசிக்கின்றனர். இக்கிராமத்தின் வடக்கே பிலாவிளையும் கிழக்கே பூப்பதியும் தெற்கே காளியாயன்விளையும் மேற்கில் புதூரும் பனவிளையும் எல்லைக் கிராமங்களாக அமைந்துள்ளது. இக்கிராமம் தர்மபுரம் ஊராட்சிக்கு உட்பட்டது.  
அரபிக்கடலிலிருந்து 1 கி.மீ. தொலைவில் மங்காவிளை அமைந்துள்ளது. இது மாவட்டத் தலைமையகமான நாகர்கோவிலிலிருந்து 9 கி.மீ. தொலைவிலும், இந்தியாவின் தென்கோடியான கன்னியாகுமரியிலிருந்து 20 கி.மீ. தொலைவிலும் உள்ளது.
# மங்காவிளை

## கோயில்கள்

மங்காவிளை கிராமத்தில் மையத்தில் "சிவ சுடலை மாட சுவாமி திருக்கோவில்" அமைந்துள்ளது. இந்த சிவ சுடலை மாட சுவாமி திருக்கோவில் பழமை வாய்ந்ததாகவும் பல சிறப்புகளை பெற்றுள்ளது. இந்த மங்காவிளை "சிவ சுடலை மாடன்" மங்காவிளை மக்களின் மன்னாகவும் காவல் தெய்வமாகவும் , கேட்ட வரங்களை அள்ளித்தரும் கொடை வள்ளலாக அரச மரத்தினை கோபுரமாக்கி நிற்கின்றார். இக்கோயிலுக்கு வடக்கே அருணாச்சலேசுவரர் கோயிலும், மேற்கில் அய்யா வைகுண்டர் நிழல் தாங்கலும், இசக்கியம்மன் கோயில்களும் அமைந்துள்ளன.
# மங்காவிளை

## காலநிலை

கோடையில் நிலவும் பெரும வெப்பநிலை 30 செ. ஆகும். மங்காவிளையில் வடகிழக்கு, தென்மேற்கு ஆகிய இருபருவ மழையும் பொழிகிறது.
# மங்காவிளை

## சமூகநல மன்றங்கள்

- நேதாஜி இளைஞர் நற்பணி மன்றம், மங்காவிளை.
- பிரம்மசக்தி மகளிர் மன்றம், மங்காவிளை
# மங்காவிளை

## இதனையும் காண்க

- எம். சி. பாலன்
# அன்னபூரணி தேவி கோவில்

**அன்னபூரணி தேவி கோயில்** , வட இந்தியாவின் புனித நகரமான வாரணாசியில் உள்ளது. இந்து மதத்தில் இந்த கோவிலுக்கு மிகுந்த சிறப்பு உள்ளது. இந்த கோவில் பெண்தெய்வம் அன்னபூரணிதேவிக்காகக் கட்டப்பட்டது. அன்னபூரணி ஓர் இந்து மதக் கடவுள். பார்வதி தேவியின் ஒரு வடிவமாகவும் இவரை கருதுவர். 1729 ஆம் ஆண்டில் மராட்டிய பேஷ்வா பாஜிராவால் கட்டப்பட்ட கோவில் இது.
# அன்னபூரணி தேவி கோவில்

## கட்டுமானம்

அன்னபூரணி தேவி மந்திர் நகாரா கால கட்டிடக்கலைக்கு சான்றாகும். பெரிய தூண்களைக் கொண்ட தாழ்வாரத்தில் தேவியின் படத்தை வைத்திருக்கின்றனர். இங்கு இரண்டு அன்னபூரணி சிலைகள் இருக்கின்றன. ஒன்று தங்கத்தினால் செய்யப்பட்டது. மற்றொன்று பித்தளையால் செய்யப்பட்டது. பித்தளையால் செய்யப்பட்ட சிலை தினமும் தரிசனம் கிடைக்கும். தங்கச் சிலை தரிசனம் வருடத்திற்கு ஒருமுறை தீபாவளிக்கு முந்தின நாள் கிடைக்கும்.
# அன்னபூரணி தேவி கோவில்

## மத நம்பிக்கை

இந்து புராணத்தின்படி அன்னபூரணி துர்கா தேவியின் எட்டாவது வடிவம். வெள்ளை ஆடை அணிந்து அழகாக வீற்றிருப்பார்.
# அன்னபூரணி தேவி கோவில்

## இடம்

இது வாரணாசி இரெயில் நிலையத்திலிருந்து 5 கிமீ தொலைவில் அமைந்துள்ளது.
# அன்னபூரணி தேவி கோவில்

## இதனையும் காண்க

- அன்னபூரணி
# இளங்கடை

**இளங்கடை** என்பது தமிழ்நாட்டின் கன்னியாகுமரி மாவட்டத்தின், நாகர்கோயில் நகராட்சிக்கு உட்பட்ட பகுதியாகும். முன்னர் இது சிற்றூராக இருந்தது. பின்னர் நாகர்கோயில் நகராட்சியுடன் இணைக்கப்பட்டது. இது நாகர்கோவிலிலிருந்து 3 கி. மீ. தொலைவில் அமைந்துள்ளது. கன்னியாகுமரி கடற்கரையிலிருந்து 18 கி.மீ தொலைவில் உள்ளது. இளங்கடையிலிருந்து 5 கி. மீ. தொலைவில் சொத்தவிளை கடற்கரையும், 10 கி. மீ. தொலைவில் சங்குதுறை கடற்கரையும் உள்ளது. இங்குள்ள பெருவாரியான குழந்தைகள் நாகர்கோவிலுக்கு சென்று கல்வி கற்கின்றனர். இளங்கடைக்கு மிக அருகில் சதாவதானி செய்குதம்பி பாவலர் அரசு மேல்நிலைப்பள்ளி உள்ளது.
# ஜான் டூயி

**ஜான் டூயி**(John Dewey) (; அக்டோபர் 20, 1859 – சூன் 1, 1952) அமெரிக்க நாட்டைச் சேர்ந்த தத்துவஞானி, உளவியலாளர் மற்றும் கல்வி சீர்திருத்தவாதி ஆவார். இவரது கருத்துக்கள் கல்வியிலும் சமூகச் சீர்திருத்தத்திலும் தாக்கத்தை ஏற்படுத்தியவையாகும். பயனளவைக் கொள்கையின் தத்துவம் தொடர்பான முன்னோடிகளில் ஒருவராகவும் செயல்பாட்டு உளவியலின் தந்தைகளில் ஒருவராகவும் ஜான் டூயி கருதப்படுகிறார். 2002 ஆம் ஆண்டில் வெளியிடப்பட்ட *பொது உளவியலின் மறுபார்வை* என்ற ஆய்வு நூல், இருபதாம் நூற்றாண்டில் அதிகமாக மேற்கோள் சுட்டப்பட்ட உளவியலாளர்களின் வரிசையில் ஜான் டூயிக்கு 93 ஆவது இடத்தைத் தந்துள்ளது. இவர் நன்கறியப்பட்ட அறிஞர் மற்றும் முற்போக்குக் கல்விக்காகவும் தாராளமயக் கொள்கைக்காகவும் முன்னணிக் குரலாக விளங்கியவரும் ஆவார். மேலும், டூயி அவரது கல்வி தொடர்பான வெளியீடுகளுக்காகவும் அறிவாய்வியல், மீவியற்பியல், அழகியல், கலை, ஏரணம், சமூகவியல் கோட்பாடு, மற்றும் நன்னெறி பல்வேறு தலைப்புகளில் அவரது வெளியீடுகளுக்காகவும் நன்கறியப்பட்டவராவார். இருபதாம் நூற்றாண்டின் முக்கியமான கல்விச் சீர்திருத்தவாதியும் ஆவார்.
# ஜான் டூயி

## வாழ்வும் பணியும்

ஜான் டூயி நடுத்தரக் குடும்பத்தில் பர்லிங்டன், வெர்மாண்ட் எனுமிடத்தில் பிறந்தார். அர்ச்சிபால்ட் ஸ்ப்ராக் மற்றும் லூசினா ஆர்டீமிசியா ரிச் டூயி ஆகியோருக்குப் பிறந்த நான்கு மகன்களில் ஒருவராவார். இத்தம்பதியினருக்குப் பிறந்த இரண்டாவது மகனான முதலாம் ஜான் 1859 ஆம் ஆண்டு, ஜனவரி 17 ஆம் நாள் ஒரு துன்பியலான விபத்தொன்றில் இறந்து விட்டார். 1859 அக்டோபர் 20 ஆம் நாள், தனது அண்ணன் இறப்பிற்கு நாற்பது வாரங்கள் கழித்து ஜான் டூயி பிறந்தார். டேவிஸ் ரிச் டூயி என்ற வாழ்ந்து கொண்டிருக்கும் மூத்த சகோதரரைப் போன்று இவரும் வெர்மாண்ட் பல்கலைக்கழகத்திற்குச் சென்றார். இப்பல்கலைக்கழகத்தில் 1879 ஆம் ஆண்டில், டூயி, ”டெல்டா சை” என்ற கிரேக்க எழுத்தை அடையாளமாகக் கொண்ட சமூக சகோதரத்துவ நிறுவனங்களால் ஈர்க்கப்பட்டு பை பேட்டா காப்பா என்ற மதிப்பு மிகு கழகத்தால் பட்டதாரி ஆனார்.  
பென்சில்வேனியாவில் உள்ள ஆயில் நகரத்தில் இரண்டு ஆண்டுகள் உயர்நிலைப் பள்ளி ஒன்றில் ஆசிரியராகவும், வெர்மாண்ட்டில் உள்ள சிறிய நகரான சார்லோட்டேயில் ஒரு தொடக்கப்பள்ளி ஆசிரியராகவும் பணியாற்றிய பிறகு, தான் தொடக்க நிலை அல்லது இடைநிலைக் கல்வியில் பணிபுரியத் தகுதியில்லாதவர் என்று முடிவு செய்தார். ஜார்ஜ் சில்வெஸ்டர் மோரிஸ், சார்லசு சான்டர்ஸ் பியர்சு, எர்பார்ட் பாக்ஸ்டெர் ஆடம்ஸ் மற்றும் ஜி. ஸ்டான்லி ஹால் ஆகியோருடன் படித்த பிறகு டூயி தனது ஆராய்ச்சி நிறைஞர் பட்டத்தை ஜான் ஆப்கின்ஸ் பல்கலைக்கழகத்தின் கலை மற்றும் அறிவியல் புலத்திலிருந்து பெற்றார். 1884 ஆம் ஆண்டில், ஜார்ஜ் சில்வெஸ்டர் மோரிஸ் உதவியுடன் அவர் மிச்சிகன் பல்கலைக்கழகத்தின் புலமொன்றில் பல்கலைக்கழக பேராசிரியர் பணியில் சேர்ந்தார்.(1884–88 மற்றும் 1889–94)  
1894 ஆம் ஆண்டில் டூயி புதிதாக நிறுவப்பட்ட சிகாகோ பல்கலைக்கழகத்தில் (1894–1904) தனது அறிவுசார்ந்த செய்து காண் அறிவுக் கோட்பாடானது புதிதாக உருவாகி வரும் நடைமுறைவாத தத்துவத்துடன் இணைவதைக் கண்டறிந்தார். இந்தப் பல்கலைக்கழகத்தில் இருந்த காலகட்டத்தில் நான்கு கட்டுரைகள் *கற்றுக்கொடுப்பதும் அதன் பாடப்பொருளும்* தொகுப்பானது அவரது கல்லூரி சகாக்களின் தலைப்புகளோடு *கருத்தியல் கோட்பாடு தொடர்பான ஆய்வுகள்*(1903) என்ற நூலில் வெளியானது. இந்த நேரத்தில் டூயி சிகாகோ ஆய்வகப் பள்ளிகளின் பல்கலைக்கழகம் என்ற ஒன்றை நிறுவினார். இதன் மூலமாக, கற்பித்தல் முறைகள் சார்ந்த நம்பிக்கைகளை நடைமுறைப்படுத்திப் பார்ப்பதற்கு வாய்ப்பாக இருந்தது. இதன் மூலமாகப் பெற்ற முடிவுகள் கல்வியியலில் இவரது முதன்மையான படைப்பான *பள்ளியும் சமுதாயமும்*(1899) என்பதை உருவாக்கக் காரணமாக இருந்தது.
# மூலச்சல்

**மூலச்சல்** (Moolachel) என்பது தமிழ்நாட்டின் கன்னியாகுமரி மாவட்டத்தில் உள்ள ஒரு கிராமமாகும். இங்குள்ள மக்களின் முக்கிய தொழில் விவசாயம் ஆகும். இவ்வூரின் நடுவில் உறாக்கர் நினைவு தேவாலயம் ஒன்று உள்ளது. சுயஉதவிக்குழுக்கள் மூலமாக மக்கள் ஒன்றிணைந்து உழைத்து வாழ்கின்றனர். எல்லா மதத்தைச் சார்ந்த மக்களும் இங்கு வசிக்கிறார்கள். மரங்களும் செடி கொடிகளும் நிறைந்து இவ்வூர் அழகாக காட்சியளிப்பதற்கு காரணம் இங்கு செல்லும் கால்வாய் தான். மூலச்சல் என்பது பத்மநாபபுரம் அரண்மனைக்கு அருகில் அமைந்துள்ளது. தக்கலை, நாகர்கோவில், மார்த்தாண்டம் ஆகியவை அருகாமை நகரங்களாகும். பழங்காலத்தில் இவ்வூர் சிலம்பாட்டத்திற்கு புகழ்பெற்ற ஊராக திகழ்ந்துள்ளது.
# மூலச்சல்

## வெளிப்புற இணைப்பு

- Google Earth Location
# எரித்தோபிளாஸ்டாசிஸ் ஃபீடாலிஸ்

**ஆரெச் நோய்** *(Rh disease)* அல்லது **ஆரெச்(D) நோய்** அல்லது **நீலகுழவி நோய்** என்பது Rh- தாயுக்கும், Rh+ தந்தைக்கும் உள்ள பொருந்தாமையால், குழவியின் குருதியில் தோன்றும் குருதிச் சிதைவு நோய் ஆகும். இது கருக்குழவி, பிறந்த குழவி குருதிச் சிதைவு நோய் எனப்படுவதும் உண்டு. இதன் பண்புகள் பின் வருமாறு:
1. இது ஒரு குருதி நோய்
1. இது Rh- தாயுக்கும் Rh+ தந்தைக்கும் பிறக்கும் குழந்தைகளைத் தாக்குகின்றது.
1. Rh எதிா்வினைப் பொருள் கருவின் கருதிச் சிவப்பணுக்களை அழித்துவிடுகின்றது.
1. குருதிச் சிவப்பணுக்கள் அழிக்கப்படுவதினால், குருதிசோகை, மஞ்சள் காமாலை ஆகிய நோய்கள் உருவாகின்றன.
1. இறந்த குருதிச் சிவப்பணுக்கள், சிதைக்கப்படுவதற்கு கல்லீரலுக்கு எடுத்துச் செல்லப்படுகின்றன. கல்லீரலின் ஆற்றலுக்கும் மேற்பட்ட வேலை கொடுக்கப்படுவதினால் கல்லீரல் பழுதடைகின்றது.  
Embryology, Dr. Bernice Anantharaj, Chrisolite Publications, chennai
# முகிலன்குடியிருப்பு

**முகிலன்குடியிருப்பு** (*Muhilankudieruppu*) என்பது இந்தியாவின் தமிழ்நாடு மாநிலத்தில் கன்னியாகுமரி மாவட்டத்தில் அகத்தீஸ்வரம் வட்டத்தில் உள்ள ஒரு கிராமமாகும். இது நாகர்கோவிலிலிருந்து 4 கி.மீ தொலைவிலும் கன்னியாகுமரியிலிருந்து 16 கி.மீ தொலைவிலும் அமைந்துள்ளது. இக்கிராமமானது நெல் வயல்களாலும் தென்னந்தோப்புகளாலும் அழகிய அரபிக்கடலாலும் சூழ்ந்துள்ளது. இங்கு வருடம் முழுவதும் அழகிய காலநிலை நிலவுகிறது. வடகிழக்கு பருவக்காற்றாலும் தென்மேற்குப்பருவக்காற்றாலும் மழைபெறுகிறது. இவ்வூரில் இரண்டு பிரிவுகள் உள்ளன. மேல முகிலை மற்றும் கீழ முகிலை ஆகும். கீழ முகிலை மக்கள் தேவி முத்தாரம்மனை வழிபடுகின்றனர். மேல முகிலை மக்கள் சுவாமி ஸ்ரீமான் ஐயா நாராயணசாமியை வழிபடுகின்றனர். சுமார் 3000 மக்கள் இங்கு வசிக்கின்றனர். பெரும்பான்மையான மக்கள் நல்ல கல்வியறிவு படைத்தவர்கள். புனித தலமான சாமித்தோப்பு பதி இங்கிருந்து 4 கி.மீ தொலைவில் அமைந்துள்ளது.
# மாடத்தட்டுவிளை

**மாடத்தட்டுவிளை** (*Madathattuvilai*) என்பது தமிழ்நாடு கன்னியாகுமரி மாவட்டத்தில் வில்லுக்குறிக்கருகிலுள்ள ஒரு கிராமமாகும்.
# மாடத்தட்டுவிளை

## புனித செபஸ்தியார் ஆலயம்

இங்கு புனித செபஸ்தியார் தேவாலயம் உள்ளது.மாடத்தட்டுவிளை மக்களின் சேவையில் முக்கியப் பங்கு வகிக்கிறது. இது கிராமத்தின் நடுவில் உள்ளது, இந்த ஆலயத்தில் திருவிழா பத்து நாட்கள் நடைபெறும். அப்போது சுற்றியுள்ள கிராமங்களிலிருந்து மக்கள் பெருமளவில் கலந்து கொண்டு இசை, நடனம், நாடகம் நடத்தி விழாவிற்கு சிறப்பு சேர்ப்பார்கள். இத்திருவிழா ஆண்டுதோறும் ஜனவரி மாதத்தில் நடைபெறும்.
# மாடத்தட்டுவிளை

## கண் மற்றும் உடல் உறுப்பு தானம்

இந்தக் கிராமத்தில் இதுவரை 283 பேரின் கண்கள் தானமாக வழங்கப்பட்டுள்ளன. மருத்துவ ஆராய்ச்சிக்காக இருவரின் உடல் கன்னியாகுமரி அரசு மருத்துவக் கல்லூரிக்குத் தானமாக வழங்கப்பட்டுள்ளது.
# கடம்பினி கங்கூலி

**கடம்பினி கங்குலி** (அ) **காதம்பனி கங்குலி** (*Kadambini Ganguly*) (; 18 சூலை 1861 – 3 அக்தோபர் 1923), சந்திரமுகி பாசு இருவரும் பிரித்தானியப் பேரரசின் முதல் இரண்டு இந்தியப் பெண் பட்டதாரிகள் ஆவர். இவர் முதல் மேலை மருத்துவப் பயிற்சிப் பட்டம் பெற்ற தெற்காசியப் பெண் உடலியல் மருத்துவர் ஆவார். ஆனந்தி கோபால் ஜோஷி அதே ஆண்டில் (1886) அமெரிக்காவில் மருத்துவப் பட்டம் பெற்ற பெண் உடலியல் மருத்துவர் ஆவார்.
# கடம்பினி கங்கூலி

## வாழ்க்கைக் குறிப்பு

கடம்பினி கங்கூலி 1861ல் பிரித்தானியாவின் இந்தியப் பேரரசுவில் பீகாரைச் சேர்ந்த பகல்பூரில் பிறந்தார். இவரது சொந்த ஊர் பரிசாலிலுள்ள (பங்களாதேஷ்) சந்ததியாகும்.இவரது தந்தை பிரஜ கிஷோர் பாசு, பகல்பூர் பள்ளியில் தலைமையாசிரியராக இருந்தார். பிரம சீர்திருத்தவாதியான அவரது தந்தை அபய் சரண் மாலிக் என்பவருடன் சேர்ந்து *பகல்பூர் மகில சமிதி* என்ற பெண்கள் அமைப்பை 1863ல் ஏற்படுத்தினார். அது பிரித்தானிய இந்தியாவில் பெண் விடுதலைக்காக உருவாக்கப்பட்ட முதல் இயக்கமாகும்.  
கடம்பினி கங்கூலி *பங்க மகில வித்யாலயா*பள்ளியில் படித்தார். அப்பள்ளி 1878ல் பெத்தூன் பள்ளியுடன் இணைக்கப்பட்டது. பெத்தூன் பள்ளியில் படித்துக் கொண்டிருக்கும்போது 1878ல் கல்கத்தாப் பல்கலைக்கழக நுழைவு தேர்வினை எழுதி அதில் தேர்ச்சியும் பெற்றார். அவ்வாறு வெற்றி பெற்ற முதல் பெண்மணி அவர் ஒருவரே. அவரது முயற்சியைப் பாராட்டும் வகையில் பெத்தூன் கல்லூரியில் 1879ல் முதலில் இடைநிலைப் (FA) படிப்பும் தொடர்ந்து இளங்கலைப் பட்டபடிப்பும் தொடங்கப்பட்டன. இவரும் சந்திரமுகி பாசுவும் பெத்தூன் கல்லூரியின் முதல் பெண் பட்டதாரிகள். இருவரும் இந்தியாவிலும் மற்றும் பிரித்தானியப் பேரரசிலுமே முதல் பெண் பட்டதாரிகளாக ஆனார்கள்.
# கடம்பினி கங்கூலி

## மருத்துவத்துறை

கங்கூலி கல்கத்தா மருத்துவக் கல்லூரியில் சேர்ந்து படித்தார். 1886ல் ஜிபிஎம்சி (GBMC – Graduate of Bengal Medical College) பட்டம் பெற்று மருத்துவராகப் பணியாற்றும் தகுதியைப் பெற்றார். இவரும் ஆனந்தி கோபால் ஜோஷியும் மேற்கத்திய மருத்துவம் பயின்ற முதல் இந்தியப் பெண் மருத்துவர்கள். 1881ல் அபலா போஸ் என்ற பெண்மனி நுழைவுத்தேர்வில் வெற்றிபெற்றுங்கூட கல்கத்தா மருத்துவக் கல்லூரியில் அவருக்கு இடமளிக்க மறுத்துவிட்டனர். அதனால் அவர் மெட்ராஸ் (இப்பொழுது - சென்னை) மருத்துவக் கல்லூரியில் சேர்ந்தார். ஆனால் அவர் படிப்பை முடித்து மருத்துவப் பட்டம் பெறவில்லை.
கங்கூலி அவரது ஆசிரியர்களிடமிருந்தும் சமூகத்தின் பழமைவாதிகளிடமிருந்தும் பலவிதமான எதிர்ப்புகளைச் சமாளிக்க வேண்டியிருந்தது. அவர் 1892ல் மேற்படிப்புக்காக ஐக்கிய ராச்சியத்துக்குச் சென்று எல்ஆர்சிபி (LRCP) – எடின்பர்க், எல்ஆர்சிஎஸ் (LRCS ) - கிளாஸ்கோ, ஜிஃப்பிஎஸ் (GFPS) - டப்ளின் ஆகிய மருத்துவப் பட்டப்படிப்புகளை முடித்துவிட்டு இந்தியாவிற்குத் திரும்பினார். லேடி டுஃபெரின் மருத்துவமனையில் சிறிது காலம் வேலை பார்த்துவிட்டுப் பிறகு சொந்த மருத்துவப் பயிற்சியில் ஈடுபட்டார்.
# கடம்பினி கங்கூலி

## சமுதாயப் பணிகள்

1883ல் கடம்பினி பிரம்ம சீர்திருத்தவாதியும் பெண்விடுதலைக்குப் போராடியவருமான துவாரகநாத் கங்கூலியைத் திருமணம் செய்தார். அதற்குப்பிறகு ஆசிரியர்கள், பழமைவாதிகளின் எதிர்ப்பை மீறி காதம்பனி மருத்துவம் படித்தார். இதன் மூலம் தெற்காசியக் கல்லூரி ஒன்றில் அலோபதி மருத்துவம் படித்த முதல் பெண் என்ற பெருமையை காதம்பனி பெற்றார். ஆனந்திபாய் அமெரிக்காவிலும் காதம்பானி கல்கத்தா மருத்துவக்கல்லூரியிலும் ஒரே ஆண்டில் மருத்துவம் பட்டம் பெற்றனர்.  
கடம்பினியும், துவாரகநாத் கங்கூலியும் பெண்விடுதலைக்காகவும் இந்தியாவின் கிழக்குப் பகுதியிலிருந்த நிலக்கரிச் சுரங்கங்களில் வேலை செய்த பெண்களின் பணிவரைமுறைகளைச் சீர்திருத்தவும் பாடுபட்டனர். 1889ல் நடந்த இந்திய தேசிய காங்கிரசின் ஐந்தாவது கூட்டத்தொடரில் பங்கேற்ற ஆறு பிரதிநிதிகளில் கடம்பினி கங்கூலியும் ஒருவர். வங்காளப் பிரிவினைக்குப் பிறகு 1906ல் கல்கத்தாவில் மகளிர் மாநாட்டை நடத்தினார். 1908ல் தென்னாப்பிரிக்காவிலுள்ள டிரான்ஸ்வாலில் சத்தியாகிரகத்தில் ஈடுபட்ட வேலையாட்களுக்கு அனுதாபமும் ஆதரவும் தெரிவிக்கும் வண்ணம் கல்கத்தாவில் ஒரு மாநாட்டுக்கு ஏற்பாடு செய்து அதற்குத் தலைமை தாங்கி நடத்தினார். அந்தப் பணியாளர்களூக்கு உதவிசெய்ய சங்கங்கள் அமைத்து நிதி திரட்டினார். 1914ல் கல்கத்தாவுக்கு வந்த மகாத்மா காந்திக்கு மரியாதை செலுத்த *சதாரன் பிரம சமாஜ்* நடத்திய கூட்டத்திற்குத் தலைமை தாங்கினார்.  
எட்டுக் குழந்தைகளுக்குத் தாயான கங்கூலி வீட்டுப்பணிகளுக்கும் அதிகநேரம் செலவிட நேரிட்டது. அவர் தையற்கலையிலும் தேர்ந்தவராயிருந்தார்.  
அமெரிக்க வரலாற்றாளரான டேவிட் கோப்ஃப் கடம்பினி கங்கூலியைப் பற்றிக் கூறுவது:
# மணலிக்கரை

**மணலிக்கரை** (*Manalikkara*) என்பது தமிழ்நாட்டின் கன்னியாகுமரி மாவட்டத்தில் கல்குளம் வட்டத்திற்கு உட்பட்ட ஒரு கிராமமாகும். இது முன்னாளில் கேரளாவின் திருவிதாங்கூர் சமஸ்தானத்திற்கு உட்பட்ட பகுதியாக இருந்துள்ளது. மணலிக்கரை கிராமம் கோதநல்லூர் பஞ்சாயத்திற்கு உட்பட்டது. இது பத்மநாபபுரம் பகுதியின் கீழ் வருகிறது. தற்போது இக்கிராமம் வழிக்கலம்பாடு என்று வருவாய்துறையினரால் அழைக்கப்படுகிறது. இப்பகுதி திருவிதாங்கூர் சமஸ்தானத்தில் இருந்தபோது இதனை மணலிக்கரா என மலையாளத்தில் அழைத்துள்ளனர். ஆனால் 1956 ல் மாநிலங்கள் மறுசீரமைப்பிற்குப் பிறகு வழிக்கலம்பாடு என்று தமிழ்நாட்டுடன் இணைக்கப்பட்டது. இங்கு மலையாளம் பேசும் மக்களே அதிகம் வாழ்கின்றனர். இங்குள்ள கிருஷ்ண சுவாமி கோவில் மிகவும் புகழ்பெற்றது. சிறீகைலாசர்கோவில் முட்டக்காடு ஆறாவது சிவாலயமான பன்னிப்பாகம் சிவன் கோவில் ஆகியவை இங்கிருந்து ஒரு கிலோமீட்டர் தொலைவில் உள்ளன. உலக பாரம்பரிய மையமும் மற்றும் திருவிதாங்கூரின் முதல் தலைநகரமுமான பத்மநாபபுரம் நகரம் மற்றும் உலகப் புகழ் பெற்ற பத்மநாபபுரம் அரண்மனையும் மணலிக்கரைக்கு அருகாமையில் அமைந்துள்ளது.
# மணலிக்கரை

## வரலாறு

இந்த இடம் கிபி 1235 இல் திருவிதாங்கூர் சமஸ்தானத்தின் ஆட்சிக்கு உட்பட்டது. வேநாடு மன்னன் வீரரவி கேரள வர்மாவின் ஆட்சியின் போது மணலிக்கரை ஆழ்வார் கோயிலின் முன் உள்ள தூணில் வரிவிதிப்பு பற்றிய கல்வெட்டு எழுதப்பட்டது. கி.பி 1610 இல் கல்குளத்தில் உள்ள திருவிதாங்கூர் அரச குடும்பத்தின் கிளைகளில் ஒன்றாக மணலிக்கரை செல்வாக்கு பெற்றுள்ளது. வேநாட்டைச் சேர்ந்த ராஜா ஸ்ரீ இளைய ராம வர்மா கல்குளத்தில் உள்ள மணலிக்கரைக் குடும்பத்தைச் சேர்ந்தவர்.  
மணலிக்கரை மடம் அல்லது மணலிக்கரா கல்பக மங்கலத்து ( கல்பமங்கலத்து மடம்) என்பது மணலிக்கரையில் உள்ள மிகப் பழமையான கட்டிடம் ஆகும். இது பிராமணர்களின் மடாலயமாக இருந்துள்ளது. மணலிக்கரையில் வாழ்ந்த பிராமண அறிஞர்கள் தாந்த்ரீக சடங்குகள், வேதம் மற்றும் இலக்கியங்களில் தங்கள் நிபுணத்துவத்தை நிரூபித்துள்ளனர். கல்குளத்தில் பல கோவில்களில் அர்ச்சகர்களாகப் பணியாற்றினர்.
# மணலிக்கரை

## குறிப்பிடத்தக்க நபர்கள்

எழுத்தாளரும் மற்றும் கவிஞருமான கேசவரு வாசுதேவரு என்கிற கே.வி. மணலிக்கரை இந்த ஊரில் வாழ்ந்தவர். சாஸ்த்ரேய பூதிகவதா ரேகா ராகுல் சாங்க்ரித்யந்தே தர்ஷன ரேகா, சமுகிய ரேகா மற்றும் விஸ்வரேகா ஆகியன சமசுகிருதத்திலிருந்து மலையாளத்திற்கு மொழிபெயர்த்துள்ளார். மாக்சிம் கார்க்கியின் தாய் என்ற புதினத்தையும் மலையாளத்தில் மொழிபெயர்த்தார். 1.5செ.மீ நீளமும் 1செ.மீ அகலமும் கொண்ட உலகின் இரண்டாவது சிறிய புத்தகமான "ரசரசிகா" என்ற புத்தகத்தையும் எழுதி வெளியிட்டார். ஒவ்வொரு வரியிலும் 5 எழுத்துகளை கொண்ட இதனை லென்ஸ் மூலம் மட்டுமே படிக்க முடியும்.
# மோனோசோமி

**ஒற்றைமெய்யியம்** (*Monosomy*) என்பது மரபுத்திரி எண்ணிக்கைமாற்றத்தின் ஒரு வடிவமாகும். ஓர் இணை குரோமோசோம்களில் ஒரே ஒரு குரோமோசோம் மட்டுமே இருக்கும் அசாதரண நிலை ஒற்றைமெய்யியம் எனப்படும். அதாவது ஒரு செல்லில் இருக்க வேண்டிய ஒரு சோடி குரோமோசோம்களில் ஒரு குரோமோசோமின் பகுதி இல்லாதபோது பகுதி ஒற்றைமெய்யியம் ஏற்படுகிறது.
# மோனோசோமி

## மனிதமோனோசோமி

ஒற்றைமெய்யியம் காரணமாக விளையும் மனித நிலைமைகள்:  
- தர்னர் நோய்த்தொகை கொண்ட பெண்களுக்கு வழக்கமான இரண்டு எக்சு குரோமோசோம்களுக்கு பதிலாக ஒரே ஒரு எக்சு குரோமோசோம் மட்டும் இருக்கும். தேர்னர் கூட்டறிகுறி அல்லது தர்னர் நோய்த்தொகை என்ற இக்குறைபாடு மனிதர்களில் காணப்படும் ஒரே முழுமையான ஒற்றைமெய்யியக் குறைபாடு ஆகும். இதைத் தவிர்த்த மற்ற முழுமையான ஒற்றைமெய்யியக் குறைபாடுகள் உயிருக்கு ஆபத்தானவையாகும். மற்றும் தனிநபர்கள் வளர்ச்சியுடன் உயிர்வாழவும் முடியாது.  
- கிரை து சாட் நோய்த்தொகை, என்பது ஒரு வகை பகுதி ஒற்றைமெய்யிய நோய்த்தொகையாகும். இத்தகைய நோய்த்தொகை பாதிப்பு உள்ளவர்களின் குரல்வலை உருமாறியிருக்கும். இயல்பான குரல் ஒலி மாறும். ஐந்தாவது குரோமோமின் விளிம்பில் சிறு பகுதி இல்லாமல் இருப்பதால் இந்நோய்த்தொகை பாதிப்பு ஏற்படுகிறது.  
- 1பி36 மரபணுக் குறைவு நோய்த்தொகை என்பது மரபுவழியாக வரும் ஒற்றைமெய்யியக் குறைபாடாகும். மிதமானது முதல் கடுமையான மனவளர்ச்சிப் பாதிப்புகள், வரையறுக்கப்பட்ட பேச்சு திறன் குறைபாடுகள், செவிப்புலன் மற்றும் பார்வை குறைபாடு மற்றும் தனித்துவமான முக அம்சங்கள் ஆகியவை இப்பாதிப்பிற்கான அறிகுறிகளாகும். குரோமோசோமின் இல்லாத பகுதியின் இடத்தைப் பொறுத்து இவ்வறிகுறிகள் மாறுபடுகின்றன.  
- 17கியூ12 மரபணுக் குறைவு நோய்த்தொகை என்பது அரிதாக வரும் ஒற்றைமெய்யியக் குறைபாடாகும். 17 ஆவது குரோமோசோமின் நீண்ட நீட்சியின் சிறு பகுதி இல்லாமல் இருப்பதால் இக்குறை தோன்றுகிறது. இப்பாதிப்பு உள்ளவர்களுக்கு சிறுநீரக அசாதாரணங்கள் ஏற்படுகின்றன.
# புனித ரோச்சாஸ் கல்லறை, நியூரம்பெர்க்

**புனித ரோச்சாசு கல்லறை** (*St. Rochus Cemetery, Nuremberg*) செருமனியிலுள்ள நியூரம்பர்கில் அமைந்திருக்கும் ஒரு கத்தோலிக்க கல்லறைத் தோட்டம்.
# புனித ரோச்சாஸ் கல்லறை, நியூரம்பெர்க்

## வரலாறு

இந்த கல்லறை தோட்டம் 1510 ஆம் ஆண்டு உருவாக்கப்பட்டது. பிளேக் தொற்று நோயால் பாதிக்கப்பட்டு இறந்து போனவர்களை புதைப்பதற்கு இந்த கல்லறையை முதலில் உருவாக்கினார்கள். பிளேக் தொற்றினால் இறந்து போனவர்களை நகருக்குள் அடக்கம் செய்தால் நோய்த் தொற்று நகரில் உள்ளவர்களையும் தாக்கும் என்பதால் நகரில் இருந்து ஒதுக்குப்புறமான இடத்தில் இந்த கல்லறையை உருவாக்கினார்கள்.1519மார்ச் 21ஆம்நாள்இந்தகல்லறைபுதிப்பிக்கப்பட்டது.
# புனித ரோச்சாஸ் கல்லறை, நியூரம்பெர்க்

## அடக்கம் செய்யப்பட்ட குறிப்பிடத்தக்கவர்கள்

- ஜோஹன் பச்செல்பெல் (1653&ndash;1706), இசையமைப்பாளர்.
- பீட்டர் விசுச்சர் முதுவல் (சி. 1455&ndash;1529), சிற்பி.
# மண் அரிமானம்

**மண் அரிமானம்** என்பது மேல் மண் ஒரு இடத்தில் இருந்து மற்றோர் இடத்திற்கு அரித்துச் செல்லப்படும் செயற்பாட்டினைக் குறிக்கும்.
# மண் அரிமானம்

## செயற்பாடு

மண் துகள்கள் தங்களுக்குள் உள்ள ஈர்ப்புத்தன்மையை இழந்து, மண் துகள்களுக்கு இடையேயான பிணைப்பு விடுபட்டு காற்று, நீரின் மூலமாக ஓர் இடத்திலிருந்து மற்றோர் இடத்திற்கு கடத்திச் செல்லப்படுதலைக் குறிக்கிறது. மண் அரிமானத்தினால் இவ்வுலகில் 84 விழுக்காட்டிற்கும் மேலான சூழியல் சார்ந்து சிக்கல்கள் ஏற்படுகின்றன.  
இயற்கை மண் அரிமானம் மற்றும் செயற்கை மண் அரிமானம் என இரு வகைப்படும். காற்று மற்றும் மழைநீர் ஆகியவற்றின் மூலமாக இயற்கை முறையில் மண் அரிமானம் ஏற்படுகிறது.
# மண் அரிமானம்

## மண் அரிமானத்தின் வகைகள்

### 1. இயற்கை மண் அரிமானம்

காற்று மற்றும் மழைநீர் ஆகியவற்றின் மூலமாக ஏற்படுவது இயற்கை மண் அரிமானம்
# மண் அரிமானம்

## மண் அரிமானத்தின் வகைகள்

### 2. செயற்கை மண் அரிமானம்

செயற்கை மண் அரிமானம் மனிதரின் செயல்பாடுகளால் மட்டுமே ஏற்படுவைக் குறிக்கின்றது
# நாற்படியகப் பிறழ்ச்சி

**நாற்படியகப் பிறழ்ச்சி** (*tetrasomy*) அல்லது **நான்மடிவகப் பிறழ்ச்சி** என்பது ஒரு குறிப்பிட்ட குறுமவகத்தில் இயல்பான இருபடிகளுக்குப் பதிலாக நான்கு படிகள் அமையும் குறுமவகப் படிப்பிறழ்ச்சி நிலையாகும்.
# நாற்படியகப் பிறழ்ச்சி

## காரணங்கள்

### பாலியல் நாற்படியகப் பிறழ்ச்சி

முழு நாற்படியகப் பிறழ்ச்சி அல்லது பாலியல் நாற்படியகப் பிறழ்ச்சி என்பது ஒருவருக்குக் குன்றல்பகுப்பில் பாலியற்கலங்கள் பிளவுறும் முதலிருகட்டங்களில் ஒடுக்கற்பிரிவு I அல்லது II) விந்துக் கலமோ அல்லது முட்டையோ (அண்டமோ) உருவாகும் நிலையில், அதாவது பாலினக்கலங்கள் உருவாக்க நிலையில், உருவாகிறது. இந்நிலை விந்திலோ அல்லது முட்டையிலோ கூடுதல் குறுமவகங்கள் அமைந்து விடுவதால் நேர்கிறது. எனவே, கருவுற்றதும் உருவாகும் கருக்குழவியில் இயல்பான 46 குறுமவகங்களுக்குப் பதிலாட 48 குறுவகங்கள் அமைந்துவிடும்.
# நாற்படியகப் பிறழ்ச்சி

## காரணங்கள்

### உடலியல் குறுமவக நாற்படியகப் பிறழ்ச்சிகள்

- பூனைக்கண் நோய்த்தொகை: இது மாந்தரில் உள்ள 23 குறுமவக இணைகளில் 22 ஆம் குறுமவகத்தில் ஏற்படும் பகுதிநிலை நாற்படியகப் பிறழ்ச்சியால் உருவாகிறது
- பல்லிசுட்டர்-கில்லிய நோய்த்தொகை 12 ஆம் குறுமவகத்தில் நேரும் நாற்படியகப் பிறழ்ச்சியால்(tetrasomy 12p ) உருவாகிறது.
- 9 ஆம் குறுமவக இணையில் நேரும் நாற்படியகப் பிறழ்ச்சி(Tetrasomy 9p)
- 18 ஆம் குருமவக இணையில் நேரும் நாற்படியகப் பிறழ்ச்சி(Tetrasomy 18p]]
- 21 ஆம் குறுமவக இணையில் நேரும் நாற்படியகப் பிறழ்ச்சி(Tetrasomy 21): இது ஒரு அரிய டெளன் நோய்க்கூட்டறிகுறி ஆகும்.
# நாற்படியகப் பிறழ்ச்சி

## காரணங்கள்

### பாலினக் குறுமவக நாற்படியகப் பிறழ்ச்சிகள்

- எக்சு நாற்படியகப் பிறழ்ச்சி(Tetrasomy X)
- XXYY நோய்த்தொகை
- கிளிண்பெல்டரின் நோய்த்தொகை: இதில் XXXY நாற்படியகப் பிறழ்ச்சி அமைகிறது.
- 8, XXXX நோய்த்தொகை
# தூத்தூர்

**தூத்தூர்** (Thoothor) என்பது இந்தியாவின், தமிழ்நாடு மாநிலத்தில், கன்னியாகுமரி மாவட்டத்தில், அரபிக்கடலோரம் அமைந்துள்ள ஒரு கடற்கரை கிராமமாகும். இக்கிராமமானது கேரள மாநிலத்தின் எல்லைப் பகுதியில் அமைந்துள்ளது. தூத்தூர், சின்னதுறை இரவிபுத்தன்துறை, பூத்துறை, இரயுமன்துறை ஆகியவை இதன் அருகாமையில் உள்ள கிராமங்களாகும். இந்த ஐந்து கிராமங்களும் பொதுவாக தூத்தூர் என்றே அழைக்கப்படுகிறது. இது விளவங்கோடு தாலுகாவில் அமைந்துள்ளது. இவ்வூர் நாகர்கோவிலிலிருந்து மேற்கு திசையில் 45 கி.மீ தொலைவிலும், கேரளாவின் தலைநகரான திருவனந்தபுரத்திலிருந்து தென்கிழக்கு திசையில் 40 கி.மீ தொலைவிலும் அமைந்துள்ளது. தூத்தூருக்கு அருகாமையில் திருவனந்தபுரம் விமானநிலையம் பாறசாலை மற்றும் குழித்துறை இரயில் நிலையம் ஆகியவை அமைந்துள்ளது.
தூத்தூர் மக்களின் முக்கிய தொழில் மீன்பிடித்தலாகும். இங்கு குறைவான மக்களே விவசாயத்தில் ஈடுபடுகின்றனர். மொத்த மக்கள்தொகை சுமார் 6000 ஆகும். இது ஏழுதேசம் நகரப் பஞ்சாயத்திற்கு உட்பட்ட பகுதியாகும்.
# தூத்தூர்

## பெயர்காரணம்

தூத்தூர் என்ற பெயர் *தூ, தூய்மை* மற்றும் *ஊர்* என்ற வார்த்தைகளில் வேர்களைக் கொண்டுள்ளது. சில ஆண்டுகளுக்குமுன் இப்பகுதி வெண்மணலால் நிரம்பியிருந்தது மேலும் மக்கள் மிகச் சிறிய பகுதியிலேயே வாழ்ந்தனர், எனவே பெரும்பாலான பகுதி காலியாக இருந்ததாலும் வெண்மணலால் மூடப்பட்டிருந்தாலும் இவ்வூர் இப்பெயர் பெற்றது.
# தூத்தூர்

## இவற்றையும் காண்க

- தூத்தூர் நேதாஜி படிப்பகம் மற்றும் விளையாட்டுக் கழகம்
- இரவிபுத்தன்துறை
- நீரோடி
-
# நல்லிசோமி

**அற்குறுமவகநிலை** என்பது (2n-2) வகை இனங்களில் இயல்பான பாலினக் குறுமவக இணைகள் இரண்டும் இல்லாத ஒரு மரபியல் நிலை ஆகும். இந்த நிலையில் மனிதர்கள் வாழ முடியாது.
# நல்லிசோமி

## காரணம்

அற்குறுமவகநிலை என்பது குன்றல் அல்லது ஒடுக்கற் பிரிவுகளில் ஒவ்வாமை ஏற்படுவதால் உருவாகிறது. இது இரண்டு ஒற்றைப் பாலினக் குறுமவகப் பொருள்களைக் கொண்டிருக்கும். இதனால் மற்ற பாலினக் குறுமவகங்கள் இரண்டும் தம்மில் அளவு இரட்டிப்பாகக் கொண்டிருக்கும். எனவே, நேரடி மரபியல் தகவல்கள் இல்லாததால், அற்குறுமவகநிலைஇனப் பாலினக்கலங்கள் கருவூட்டலுக்கு தகுதியற்றனவாக அமைகின்றன.
# ரோசனாரா பூந்தோட்டம்

**ரோசனாரா பூந்தோட்டம்** (*Roshanara Bagh*) என்பது தில்லியில் அமைந்துள்ள ரோசனாரா பேகம் நினைவாகமுகலாய கட்டிடக்கலை மூலம்கட்டப்பட்டஒருகல்லறை ஆகும். இதுடெல்லியில் சக்திநகரில்இருக்கும் டெல்லிப்பல்கலைகழகத்தின் வடக்குப் பகுதியில்அமைந்திருக்கிறது. இந்தியாவில்இருக்கும் மிகப்பெரிய பூந்தோட்டங்களில் ஒன்றுஇங்கு அமைக்கப்பட்டுள்ளது. பல்வேறு விதமானதாவரங்களோடுஉள்ளேமிகப் பெரியஏரிஒன்று அமைந்துள்ளது.
# ரோசனாரா பூந்தோட்டம்

## போக்குவரத்து

தில்லிமெட்ரோஇருப்புப்பாதையில்சிவப்புக்கோட்டுபாதையில்பவுல்பங்கஷ்நிலையம்அருகேஅமைந்துள்ளது.தேசிய நெடுஞ்சாலை 1-இல் பெரும் தலைநெடுஞ்சாலையில்அமைந்துள்ளது.
# கோதண்டராமபுரம்

**கோதண்டராமபுரம் ** (*Kothandaramapuram*) என்பது இந்தியாவில் உள்ள தமிழ்நாடு மாநிலத்தின் புதுக்கோட்டை மாவட்டத்தில் உள்ள அன்னவாசல் வருவாய் ஒன்றியத்திலுள்ள கிராமம் ஆகும்.
# கோதண்டராமபுரம்

## மக்கட்தொகை

2001 இந்திய மக்கள் தொகை கணக்கெடுப்பின்படி, கோதண்டராமபுரத்தில் 1429 மக்கள் வசிக்கிறார்கள். இதில் 716 ஆண்களும்713 பெண்களும் அடங்குவர்.மொத்த மக்கள் தொகையில் 708 பேர் கல்வி அறிவு பெற்றவர்கள்.
# கே லூசாக்கின் விதி

**கே - லூசாக்கின் விதி** (Gay-Lussac's law) என்பது 18 ஆம் ஆண்டின் இறுதியிலும், 19 ஆம் நுாற்றாண்டின் தொடக்கத்திலும் பிரான்சு நாட்டு வேதியியலாளர் சோசப் லூயிசு கே-லூசாக்கால் (1778–1850) மற்றும் பல வேதியியலாளர்களால் கண்டறியப்பட்ட வாயுக்களில் வெப்ப விரிவு மற்றும் அவற்றின் வெப்பநிலை, கன அளவு மற்றும் அழுத்தம் இவற்றுக்கிடையோன தொடர்புகள் குறித்த பல கண்டுபிடிப்புகளைக் குறிக்கும்.  
1808 ஆம் ஆண்டில் கே லூசாக் நிறுவிய வாயுக்களின் அழுத்த விதிக்காக மிகவும் அங்கீகரிக்கப்பட்டார். அந்த விதியானது பின் வருமாறமையும்: ”ஒரு மூடப்பட்ட கொள்கலனில் உள்ள வாயுவின் அழுத்தமானது அதன் வெப்பநிலையுடன் நேர் விகிதத் தொடர்பினைக் கொண்டிருக்கும்”  
முதன்முதலில் ஒரு குறிப்பிட்ட நிறையுள்ள, மாறாத கன அளவுள்ள வாயுவின் அழுத்தத்திற்கும் வெப்பநிலைக்கும் உள்ள தொடர்பை நிறுவுவதற்கு, அனைவராலும் ஏற்றுக்கொள்ளப்படக்கூடிய ஒரு நிறுவலைத் தந்தமைக்காக, மிகச் சரியான முறையில் கே லூசாக் மதிக்கப்படுவதாக நவீன காலத்திய அறிஞர்கள் கூறுகிறார்கள். இந்த விதிகள் முறையே அழுத்த விதி அல்லது அமான்டன் விதி மற்றும் டால்ட்டனின் விதி என வெவ்வேறு விதமாக அழைக்கப்பட்டன.
# கே லூசாக்கின் விதி

## கன அளவுகளின் அடிப்படையிலான வாயுக்களின் கூடுகை விதி

கன அளவின் அடிப்படையிலான வாயுக்களின் கூடுகை விதியானது, ”வாயுக்கள் ஒன்றொடொன்று வினைபுரிந்து வாயுக்களையே விளைபொருளாகத் தரும் வினையில், எல்லா கன அளவுகளும் ஒரே வெப்பநிலை மற்றும் அழுத்தத்தில் அளக்கப்படுமேயானால், ”வினைபடு வாயுக்களின் கன அளவுகள் மற்றும் வினை விளை பொருட்களின் கன அளவுகள் இவற்றுக்கிடையேயான விகிதமானது எளிய முழு எண்கள் வடிவத்திலேயே இருக்கும்”. உதாரணமாக, 2 பங்கு கன அளவுள்ள ஐதரசனானது 1 பங்கு கன அளவுள்ள ஆக்சிசனுடன் வினைபுரிந்து 2 பங்கு கன அளவுள்ள வாயு நிலை நீரைக் கொடுக்கும் என்பதை கே லுாசாக் கண்டறிந்தார்.  
கே லூசாக்கின் முடிவுகளின் அடிப்படையில், ஒரே வெப்பநிலை மற்றும் அழுத்தத்தில் சம கன அளவுள்ள வாயுக்கள் சம எண்ணிக்கையிலான மூலக்கூறுகளையே கொண்டிருக்கும் என்ற கருத்தினை உடைய அவகாதரோவின் விதியை அமேடியோ அவகாதரோ வெளியிட்டார். அவகாதரோவின் இந்தக் கருதுகோள் முன்னதாகக் கூறப்பட்ட முடிவிற்கு இவ்வாறு பொருள் தருகிறது:
:2 பங்கு கன அளவுடைய ஐதரசன் + 1 பங்கு கன அளவுடைய ஆக்சிசன் = 2 பங்கு கன அளவுடைய வாயு நிலை நீர்  
இது பின்வருமாறும் கருதப்படலாம்.
:2 மூலக்கூறுகள் ஐதரசன் + 1 மூலக்கூறு ஆக்சிசன் = 2 மூலக்கூறுகள் நீர்.  
1808 ஆம் ஆண்டில் சோசப் லூயிசு கே லூசாக் வாயுக்களின் கூடுகை விதியை உலகிற்கு அறிவித்தார். இருப்பினும், 1860 ஆம் ஆண்டில் நடைபெற்ற முதல் சர்வதேச வேதியியல் மாநாட்டில் இத்தாலிய வேதியியலாளர் இஸ்டனிசுலா கன்னிசாரோவினால் திருப்திகரமாக விளக்கப்படும் வரை அவகாதரோவின் கற்பிதக் கொள்கையானது மற்ற வேதியியலாளர்களால் ஏற்றுக்கொள்ளப்படாமலேயே இருந்தது.
# நல்லூர்க்கோணம்

**நல்லூர்க்கோணம்** கிராமம் தமிழ்நாட்டிலுள்ள கன்னியாகுமரி மாவட்டத்தின் அருமனை பேரூராட்சிக்குட்பட்டு அமைந்துள்ளது. இந்த கிராமத்தில் பல குளங்கள், நீரூற்றுகள் மற்றும் பல்வேறு தாவர மற்றும் விலங்கினங்கள் தவிர ரப்பர் தோட்டங்கள் பலவற்றைக் கொண்டுள்ளது. கிராமத்தில் வேளாண்மை முதன்மையான தொழிலாக உள்ளது. இங்கு மழைப்பொழிவு ஆண்டு முழுவதும் ஏற்படுகிறது மற்றும் நிலத்தடி நீர் உள்ளது. இந்த கிராமத்தில் *அயனிமுத்து தம்புரான்* என்ற கோயில் உள்ளது.
# முத்து. எத்திராசன்

**முத்து. எத்திராசன்** என்பவர் தமிழாசிரியர், தமிழ்க் கவிஞர், எழுத்தாளர், தொல்பொருள் கல்வெட்டு ஆய்வாளர் ஆவார். இவர் சிறுவர்களுக்கான நீதிக் கதைகள் பலவும் எழுதியுள்ளார்
- தமிழின் தொன்மையும் கல்வெட்டுகளும்
- கம்பர்காட்டும் கார்காலம்
- நெருப்பு நினைவுகள்
- கம்பர் தரும் பழமொழிகள்
- சங்க இலக்கியச் சமுதாயம்
- சிந்தனையைத் தூண்டும் சிறுவர் கதைகள்
- கவிதைகள் சொல்லும் கதைகள்
- இலக்கியத்தின் வரலாறும் பண்பாடும்
- பூனையை வென்ற புலி
- காக்கையைப் பற்றிய கற்பனைக் கதைகள்
- கம்பர் காட்டும் பாலை நிலம்.
- சின்ன மீனும் பெரிய மீனும்
# முத்து. எத்திராசன்

## பெற்ற பரிசுகள்

இவர், எழுதிய *குந்தவையின் கலைக்கோயில் * எனும் நூல்,1992 ஆம் ஆண்டு தமிழ்வளர்ச்சிக்கான சிறந்த நூலுக்கான முதல் பரிசு பெற்ற நூலாகும்.  
- முகம் மாமணி, " 100 சாதனையாளர்கள்" மணிவாசகர் பதிப்பகம், 1994.
# ராகி ரொட்டி

**ராகி ரொட்டி ** (மராத்தி: नाचणी ची भाकरी ) என்பது இந்திய மாநிலமான கர்நாடகத்தின் காலை உணவு ஆகும். இது தெற்கு கர்நாடகத்தின் கிராமப்புறங்களில் மிகவும் பிரபலமான உணவு. இது கேழ்வரகு மாவினால் தயாரிக்கப்படுகிறது. *ராகி-ரொட்டி* என்ற கன்னடச் சொல்லுக்கு கேழ்வரகு ரொட்டி என்று பொருள். இது அக்கி ரொட்டியைப் போலத் தயாரிக்கப்படுகிறது. கேழ்வரகு மாவானது உப்பு மற்றும் தண்ணீரைச் சேர்த்து நன்கு கலக்கப்படுகிறது. மாவு பிசையும்போது; வெட்டிய வெங்காயம் கேரட் போன்றவை சேர்க்கப்படுகின்றன, இதனுடன் கொத்தமல்லித் தழை மற்றும் சீரகம் ஆகியவற்றையும் சுவைக்காக சேர்க்கலாம். தோசைக் கல்லில் சற்று எண்ணெயைத் தடவி பிசைந்து வைத்துள்ள மாவை வட்டமாகவும் மெல்லியதாகவும் தட்டி, சிறிதளவு எண்ணெயை ரொட்டிமேல் பூசி நன்கு வெந்த பின்னர் சூடாக பரிமாறவேண்டும். உடன் சட்டினி இருந்தால் நல்லது.
# ராகி ரொட்டி

## இதையும் பார்க்க

- அக்கி ரொட்டி
- கேழ்வரகுக் களி
# படந்தாலுமூடு

**படந்தாலுமூடு** தமிழ்நாட்டின் கன்னியாகுமரி மாவட்டத்தில் அமைந்துள்ளது.  
படந்தாலுமூடு என்னும் ஊர் தேசிய நெடுஞ்சாலை 47-ல், விளவங்கோடு வட்டத்தில் அமைந்துள்ளது. இவ்வூரின் அஞ்சல் குறியீட்டு எண் 629163 ஆகும். இது மார்த்தாண்டத்தில் இருந்து வட மேற்கு நோக்கி 5.5 கி.மீ. தொலைவிலும், களியக்காவிளை என்னும் ஊரிலிருந்து தென் கிழக்கு நோக்கி சுமார் 2கி.மீ. தொலைவிலும் அமையப் பெற்றுள்ளது. தமிழ்நாட்டின் தலைநகரான சென்னை நகரிலிருந்து 750 கி.மீ. தொலைவில் உள்ளது. இந்த ஊர், ஒரு கிளை விரித்து பரப்பிய "படர்ந்த ஆலமரம்" இப்பகுதியின் நடுவே இருந்ததால், அந்த மரத்தின் பெயரைக் கொண்டு அழைக்கப் பெற்று வந்ததுவுமாகும். இந்த மரமானது, படந்தாலுமூட்டிலிருந்து கொக்குடிவிளை சந்திப்புக்கு செல்லும் சாலை துவங்கும் இடத்தில், அச்சாலைக்கு மேற்காக நின்றிருந்தது! இம் மரம், தேசிய நெடுஞ்சாலை எண்-47 விரிவாக்கத்தின் போது, முற்றிலுமாக பெயர்த்து களையப்பட்டது. இப்பொழுது அந்த மரம் அந்த இடத்தில் இல்லை! இவ்வூர் தேசிய நெடுஞ்சாலைக்கு தெற்கே 3 கிளைச் சாலைகளையும், வடக்கே 4 கிளைச் சாலைகளையும் கொண்டு அமையப் பெற்றதுவுமாகும். தற்பொழுது இந்த ஊரின் மத்தியில் தமிழ்நாடு அரசின் "நேசமணி போக்குவரத்துக் கழக பணிமனை" அமையப் பெற்றுள்ளது! இவ்வூரின் மேற்கு எல்லையான "கருப்பட்டியாலு மூட்டிலிருந்து" தான் கேரள மாநிலத்தின், எல்லை துவங்குகிறது என்பது இவ்வூரின் தனிச் சிறப்பு. இங்கு பெரும்பான்மையாக தமிழர்களே வாழ்கிறார்கள்!
# படந்தாலுமூடு

## வரலாறு

முதலில் படந்த ஆலுமூடு என்ற பெயரில் இவ்வூர் வழங்கப்பட்டது. இவ்வூரில் முன்பு ஒரு பெரிய ஆல மரம் இருந்ததால் இப்பெயர் வழங்கப்பட்டது. கிராமத்தின் புறநகர்ப் பகுதிகளில் மற்றும் நாகர்கோவில் மற்றும் திருவனந்தபுரம் இடையே தேசிய நெடுஞ்சாலை அமைக்கப்பட்டதாலும், காலநிலை மாற்றத்தாலும் இம்மரம் அழிந்தது . வர்த்தக மற்றும் கற்றல் நிகழ்வுகளுக்காக மக்கள் இந்தப் பனை மரத்தைப் பயன்படுத்தினர். காலம் காரணமாக படந்த ஆலுமோடு என்றபெயர் இணைந்து படந்தாலுமூடு என்றாயிற்று. தற்பொழுது ஒரு ஆல மரம் இந்நகர சந்திப்பில் உள்ளது இது ஆலுமூடு என்று அழைக்கப்படுகிறது.
# படந்தாலுமூடு

## கலாச்சாரம்

கேரளாவின் எல்லையோரமாக இருப்பதால் தமிழ் மற்றும் மலையாளம் மொழிகள் இங்குள்ள மக்களால் பரவலாகப் பேசப்படுகிறது. இங்குள்ள கலாச்சாரம், தமிழ் கலாச்சாரம் மற்றும் மலையாள கலாச்சாரம் மற்றும் பாரம்பரியங்களின் கலவையாகும். இந்து மதம் மற்றும் கிறித்துவ மதம் ஆகியவை நகரத்தில் உள்ள முக்கிய மதங்களாகும்.
# கருசூழ் படலங்கள்

**கருசூழ் படலங்கள்**(extraembryonic membranes) என்பது கரு வளா்ச்சிக்குஉதவும் நான்கு படலங்களாகும். இத்தகைய படலங்கள் மனிதர் முதல் பூச்சிவரை அனைத்து விலங்குகளிலும் அமைகின்றன. அவை கருமுட்டைகளிலிருந்து உருவானாலும் அவை கருமுட்டையின் பகுதியாக கருதப்படுவதில்லை. இவை பொதுவாக ஊட்டச்சத்து, வளிமப்பரிமாற்றம், கழிவு நீக்கம் ஆகியவற்றில் பங்கு வகிக்கின்ற்ன.  
பறவைகள், ஊர்வன, மற்றும் பாலூட்டிகளில் நான்கு செந்தரக் கருசூழ் படலங்கள் உள்ளன. அவை, நுகம் சுற்றியுள்ள நுகப்பை, கருவைச் சுற்றி அதைத் தாங்கும் பனிக்குடம், கருக்கழிவைத் தேக்கிவைக்கும் கருக்கழிவுப் படலம், (இது மேலும், வளிமப் பரிமாற்றத்துக்கும் புறவோட்டில் இருந்து கால்சியத்தை உறிஞ்சவும் உதவுகிறது.)கருப்பைப் புறணி என்பனவாகும். கருப்பைப் புறணி முன்கூறிய அனைத்தையும் சூழ்ந்தமைகிறது. இது முட்டை உருவாகும் நிலையில் கருக்கழிவுப் படலத்தோடு இணைந்து மூச்சுயிர்க்கவும்கழிவுநீக்கவும் உதவும் கருப்புறணிக் கழிவுப் படலமாக மாறிவிடுகிறது.  
பூச்சியின் கருசூழ் படலங்களாக, முகைப்புறணிக்கலங்களில் இருந்து உருவாகும் ஊனீர்ப் படலம், பனிக்குடக் குழி(இதன் வெளிப்பாடு செர்க்நல்ட் மரபனால் கட்டுபடுத்தப்படுகிறது), நுகப்பை ஆகியன அமைகின்றன.  
மாந்தரிலும் பாலூட்டிகளிலும் இவை கருக்குழவிப் படலங்கள் எனப்படுகின்றன.
# டி. மணி

**டி. மணி** என்பவர் ஓர் தமிழ்நாட்டு அரசியல்வாதி ஆவார். இவர் விளவங்கோடு சட்டமன்ற தொகுதியிலிருந்து, தமிழ்நாடு சட்டப் பேரவைக்கு1980,1996மற்றும் 2001ஆம்ஆண்டுகளில்மூன்று முறை இந்திய கம்யூனிஸ்ட் கட்சி (மார்க்சிஸ்ட்) வேட்பாளராக போட்டியிட்டு வெற்றி பெற்றார்
மணி தன் 88 ஆவது வயதில் உணல் நலப்பாதிப்பால் திருவனந்தபுரத்தில் காலமானார்.
# வட்டவிளை

**வட்டவிளை** (*Vattavilai*) இந்தியாவின் தமிழ்நாடு மாநிலம் கன்னியாகுமரி மாவட்டத்தின் விளவங்கோடு தாலுகாவின் தென் பகுதியில் அமைந்துள்ளது. வட்டவிளை நாகர்கோவில் மாநகராட்சிக்கு உட்பட்ட 41-ஆவது வார்டுக்கு உட்பட்டதாகும்.  
கோட்டவிளை, ஊரடிவிளை, மருதங்கோடு, முதலியவை வட்டவிளையின் அண்டை கிராமங்களில் சிலவாகும். வட்டவிளை பாகோடு பஞ்சாயத்தின் ஒரு பகுதியாகும். பாகோடு கிராம பஞ்சாயத்தின் அரைப் பகுதியாக 16 சதுர கிலோமீட்டர் பரப்பளவில் பரந்து விரிந்த பகுதியாக வட்டவிளை உள்ளது. இதன் வட்ட (சுற்று) வடிவ அமைப்பின் காரணமாக இப்பகுதி வட்டவிளை என்ற பெயர் பெற்றது என அறியப்படுகிறது.
# வட்டவிளை

## மக்கள்தொகை

2001 மக்கள் தொகை கணக்கெடுப்பின்படி இந்த பகுதியின் மக்கள் தொகை 4092 ஆகும்.
# வட்டவிளை

## கோயில்கள்

இங்குள்ள ஆனதம் குளக் கரையில் உள்ள தொட்டதுமடத்தில் ஒரு கிருட்டிணன் கோயில் உள்ளது. அங்கு கிராமத்தின் மையத்தில் ஒரு தேவி (பத்ரகாளி) கோயிலும் உள்ளது.
# இந்துப்பு

, பாகிஸ்தான்]]
காலத்திலிருந்து இந்துப்பு எடுக்கப்படும் கேவ்ரா உப்புச் சுரங்கம், பாகிஸ்தான்]]  
**இந்துப்பு** அல்லது **இமயமலை உப்பு** (*Himalayan salt*) என்பது ஒரு வகை பாறை உப்பு ஆகும். இவ்வகை உப்பு இந்தியா மற்றும் பாக்கித்தான் நாட்டின் பஞ்சாப் பகுதிகளில் வெட்டி எடுக்கப்படுகிறது. இவ்வுப்பை தமிழில் இந்துப்பு என்பர். பாகிஸ்தான் நாட்டின் பஞ்சாப் மாகாணத்தில் உள்ள உப்பு மலைத்தொடரில் இந்துப்பு வெட்டி எடுக்கப்படுகிறது. இமயமலைலிருந்து 310 கி மீ தொலவிலும், லாகூரிலிருந்து 260 கி மீ தொலைவிலும், அமிர்தசரசிலிருந்து 298 கி மீ தொலைவிலும் உள்ள உப்பு மலைத் தொடரில் இந்துப்பு வெட்டி எடுக்கப்படுகிறது.  
இந்தியாவில் இராஜஸ்தான் மற்றும் குஜராத் மாநிலத்தின் கட்ச் பகுதியில் இந்துப்பு, சுரங்கங்களிலிருந்து வெட்டி எடுக்கப்படுகிறது.
# இந்துப்பு

## இந்துப்பில் உள்ள கனிமங்கள்

இமயமலை உப்பு எனப்படும் இந்துப்பில், சாதாரண உப்பில் உள்ள சோடியம் குளோரைடுடன் (95-98%) பொட்டாசியம், கால்சியம், மக்னீசியம், சல்பர், புளோரைடு, அயோடின் கனிமங்களும் மற்றும் சில கனிமங்களும் (2-4%) கொண்டுள்ளது (2-4%).
# இந்துப்பு

## நிறம்

படிக வடிவத்தில் உள்ள இந்துப்பு குறைவான வெண்மை, பிங்க், செம்பழுப்பு, செந்நிறத்திலும் கிடைக்கிறது.
# இந்துப்பு

## பயன்பாடுகள்

### சமையல் பயன்பாடு

வட இந்தியா மற்றும் பாகிஸ்தானில் சாதாரண கல் உப்பிற்கு மாற்றாக இந்துப்பை அன்றாட சமையலுக்கு பயன்படுத்துகின்றனர்.
# இந்துப்பு

## பயன்பாடுகள்

### மருத்துவப் பயன்பாடு

சித்த மருத்துவம் மற்றும் ஆயுர்வேத மருத்துவத்தில், ஆயிரக்கணக்கான ஆண்டுகளாக இந்துப்பு வாதம், பித்தம் மற்றும் கபம் போன்ற நோய்களுக்கு பயன்படுத்தப்பட்டு வருகிறது. கல் உப்பை விட இந்துப்பு மருத்துவ குணம் நிறைந்தது என்ற கூற்றை இது வரை அறிவியல் ஆய்வுகள் மூலம் நிருபிக்கப்படவில்லை.
# இந்துப்பு

## இதனையும் காண்க

- உப்பு
- பாறை உப்பு
# வி. பி. சந்திரசேகர்

**வி. பி. சந்திரசேகர்**எனும் வடுகபாளையம் பொன்முத்து சந்திரசேகர் என்பவர் இந்திய அரசியல்வாதியும், தமிழகத்தின்முன்னாள் சட்டமன்ற உறுப்பினரும் ஆவார்.இவர் 1989ஆம்ஆண்டு நடைபெற்ற சட்டமன்றத் தேர்தலில், அண்ணா திராவிட முன்னேற்ற கழக (ஜெயலலிதா அணி) வேட்பாளராக, பொள்ளாச்சி தொகுதியிலிருந்து, தமிழ்நாடு சட்டமன்றத்திற்குத்தேர்ந்தெடுக்கப்பட்டார். மேலும் 1991 ஆம் ஆண்டுநடைபெற்ற தேர்தலில்,அண்ணா திராவிட முன்னேற்றக் கழகத்தின் வேட்பாளராக வெற்றிபெற்றார்.
# குத்சியா தோட்டம்

**குத்சியா பாக்** (*Qudsia Bagh*) என்பது இந்தியாவின் பழைய தில்லியில் அமைந்துள்ள 18 ஆம் நூற்றாண்டைச் சேர்ந்த ஒரு தோட்ட வளாகம் மற்றும் அரண்மனையாகும்.